iraklixyz/georgian-wikipedia-cleaned huggingface dataset:
აგალეგა

აგალეგა  — ორი კუნძული ინდოეთის ოკეანის დასავლეთ ნაწილში (ჩრდილოეთი და სამხრეთი); მდებარეობს მადაგასკარიდან 800 კმ-ით ჩრდილო-აღმოსავლეთით და კუნძულ მავრიკიდან 1100 კმ-ით ჩრდილოეთით. ადმინისტრაციულად შედის ავტონომიურ მავრიკის გარე კუნძულების შემადგენლობაში.

გეოგრაფია
საერთო ფართობია — 24 კმ² (მათ შორის 14,3 კმ² — ჩრდილოეთი კუნძული და 9,7 კმ² — სამხრეთი კუნძული). არსებობს ცნობები კუნძულის 70 კმ² ფართობის შესახებ, მაგრამ კუნძულის თანამგზავრული ფოტოების გათვალისწინებით, ფართობის ეს მონაცემი საკმაოდ გადაჭარბებულია. ჩრდილოეთი კუნძული შეადგენს 12,5 კმ-ს სიგრძეში და 1,5 კმ-ს სიგანეში, ხოლო სამხრეთის კუნძული — 7 კმ-ს სიგრძეში და 4,5 კმ-ს სიგანეში.

კუნძულების კლიმატი — ცხელი და ნოტიოა, საშუალო წლიური ტემპერატურით 26 °, რომელიც მერყეობს 22,5 °-დან 30,6 °-მდე. წლის ყველაზე ცხელი თვეა — აპრილი.

ფლორა წარმოდგენილია მანგროს მცენარეულობით და ქოქოსის პალმებით. კუნძულზე ბინადრობს ფელზუმების სახეობის ხვლიკების ენდემური ქვესახეობა  — .

მოსახლეობა
კუნძულის მოსახლეობა 2010 წლის მონაცემებით შეადგენს 289 ადამიანს.

ჩრდილოეთის კუნძულზე მდებარეობს ტერიტორიის ადმინისტრაციული ცენტრი — სოფელი ვინტ-სინკი, ასევე სოფელი ლა-ფურში. სამხრეთის კუნძულზე მდებარეობს სოფელი სანტე-რიტა.

ეკონომიკა
კუნძულის ეკონომიკა დაფუძნებულია ქოქოსის პალმის მოყვანაზე და ქოქოსის ზეთის და კოპრის წარმოებაზე.

კუნძულის დასახლებული პუნქტები ერთმანეთთან შეერთებულია ქვიშოვანი და მარჯნული გზებით. კავშირი მავრიკისთან ხორციელდება ზღვით და ჰაერით. ჩრდილოეთის კუნძულზე არსებობს ასაფრენ-დასაჯდომი ზოლი, რომელსაც შეუძლია მიიღოს პატარა თვითმფრინავები. კუნძულზე არ არსებობს რაიმე სახის პორტი, გარდა ჩრდილოეთის კუნძულის ჩრდილოეთ დაბოლოებაზე არსებული პირსისა.

კუნძულზე გარკვეული დროის განმავლობაში არ ხდებოდა ნაღდი ფულის ბრუნვა, ყველა სახის გადახდები ხორციელდებოდა მავრიკის სამთავრობო ჩეკების მეშვეობით, რომლებიც ეძლეოდათ კუნძულზე მომუშავეებს.

ჩრდილოეთ კუნძულზე მდებარეობს სკოლა, პოლიციის განყოფილება, მეტეოროლოგიური სადგური და სამედიცინო პუნქტი. სასმელ წყლად ხმარობენ წვიმის წყალს. სხვა მიზნებისთვის გამოიყენება ჭაბურღილებიდან მიღებული წყალი. ელექტროენერგიას უზრუნველყოფენ დიზელის გენერატორები და მიეწოდება მხოლოდ განსაზღვრულ საათებში.
კასტელ-კოხი

კასტელ-კოხი (უელსურად წითელი ციხესიმაგრე) — საუკუნის ნეოგოთიკური ციხესიმაგრე სამხრეთ უელსში. მიჩნეულია რომ პირველი ციხესიმაგრე ამავე ადგილას 1081 წელს არსებობდა. 1093 წელს ციხე გაუკაცრიელდა. 1267 წელს გლამორგანის ლორდმა გილბერტ დე კლერმა ხელთ იგდო ციხესიმაგრის მიმდებარე მიწები ქალაქ სენგენიდთან ადგილობრივი უელსელი მმართველისგან. გილბერტის გარდაცვალების შემდეგ ციხესიმაგრე მისი ქვრივი მეუღლის ჯოანა აკრელის მფლობელობაში გადავიდა. 1307 წელს კი გილბერტის სეხნია ვაჟი ხდება ციხესიმაგრის მფლობელი. კასტელ-კოხი სავარაუდოდ აჯანყებულებმა გაანადგურეს 1314 წლის ივლისში და ამის შემდეგ იგი კვლავ გაუკაცრიელდა. მისი აღდგენა მომდევნო საუკუნეებშიც მოხდა საბოლოოდ კი მისი ამჟამინდელი სახე საუკუნეში შეიძინა.
მიხა ჯიღაური

მიხა ჯიღაური (დ. 1859, კაკაბეთი — გ. 1950, იქვე) — მომღერალი, ლოტბარი და მწერალი.

ბიოგრაფია
მიხა ჯიღაური საბჭოთა რეჟიმის დიდი მოწინააღმდეგე იყო, როდესაც დამყარდა საბჭოთა რეჟიმი იგი უამრავ პუბლიკაციას წერდა ამ რეჟიმის წინააღმდეგ, ამის გამო იგი ჩამოშორებულ იქნა ყველა საქმეს, რადგან იგი ხალხის მტრად იქნა აღიარებული, შემდეგ მან „მოინანია“ ეს ქმედება და უარყო თავისი მოსაზრებები და ხედვები საბჭოთა კავშირზე, მაგრამ იგი უკვე განდევნილი იყო იმ დროინდელი კულტურული ცხოვრებიდან.
პითონ-დე-ლა-რივიერ-ნუარი

პითონ-დე-ლა-რივიერ-ნუარი  — ყველაზე უფრო მაღალი მთა მავრიკის კუნძულზე, რომლის სიმაღლეა — 828 მეტრი ზღვის დონიდან. მდებარეობს კუნძულის სამხრეთ-დასავლეთ ნაწილში სავანის პლატოზე. მთის ფერდოებზე სათავეს იღებენ მთის ბევრი მდინარეები.

მთა მდებარეობს ეროვნული პარკის და ბლექ-რივერ-გორჯესის ბიოსფერული რეზერვატის ტერიტორიაზე.
ვასილ სიხარულიძე

ვასილ (დავით) სიხარულიძე (დ. 30 მაისი, 1968, თბილისი) — ქართველი პოლიტიკოსი. საქართველოს თავდაცვის მინისტრი 2008 წლის 9 დეკემბრიდან 2009 წლის 27 აგვისტომდე, საქართველოს ატლანტიკური საბჭოს გამგეობის თავმჯდომარე.

ბიოგრაფია
დავით სიხარულიძე დაიბადა 1968 წლის 30 მაისს, ქალაქ თბილისში. 1993 წელს დაამთავრა თბილისის სახელმწიფო სამედიცინო უნივერსიტეტი, სამკურნალო ფაკულტეტი. 1993-1995 წლებში მუშაობდა ფსიქიატრიის ინსტიტუტში ექიმ-ფსიქიატრად; 1995-1996 წლებში ასრულებდა საქართველოს ატლანტიკური საბჭოს აღმასრულებელი დირექტორის მოვალეობებს; 1996-2000 წლებში მუშაობდა საქართველოს პარლამენტის თავდაცვისა და უშიშროების კომიტეტში წამყვან სპეციალისტად; 2000-2002 წლებში ეკავა ნატოს სამმართველოს უფროსის თანამდებობა საქართველოს საგარეო საქმეთა სამინისტროში; 2002 წელს დაინიშნა ნატოში საქართველოს მისიის (ბრიუსელი, ბელგია) ხელმძღვანელის მოადგილედ; 2004 წლის მარტიდან ივლისამდე მუშაობდა ეროვნული უშიშროების საბჭოს მდივნის მოადგილედ; 2004 წლის ივლისში დაინიშნა საქართველოს თავდაცვის მინისტრის მოადგილედ; 2005 წლის ოქტომბერში დაინიშნა თავდაცვის მინისტრის პირველ მოადგილედ, რომლის კომპეტენციაშიც შედიოდა პოლიტიკისა და დაგეგმვის, საერთაშორისო ურთიერთობებისა და იურიდიული საკითხები; 2006 წლის 1 მარტს დაინიშნა აშშ-ში, კანადასა და მექსიკაში საქართველოს საგანგებო და სრულუფლებიან ელჩად; 2008 წლის 9 დეკემბერს დაინიშნა საქართველოს თავდაცვის მინისტრად.
ჯონ სკოტ ჰოლდეინი

ჯონ სკოტ ჰოლდეინი (; დ. 3 მაისი, 1860, ედინბურგი — გ. 15 მარტი, 1936, ოქსფორდი) — ინგლისელი ფიზიოლოგი, ლონდონის სამეფო საზოგადოების წევრი (1897). ცნობილი ინგლისელი ბიოლოგის ჯონ ბერდონ სარდენსონ ჰოლდეინის მამა.

ბიოგრაფია
1884 წელს დაამთავრა ედინბურგის უნივერსიტეტი. შექმნა კლასიკური მოძღვრება სუნთქვის რეგულაციისა და სუნთქვის პროცესში ნახშირმჟავას მნიშვნელობის შესახებ. დაამუშავა სუნთქვის კვლევის მეთოდები (ალვეოლური ჰაერის მიღების მეთოდი. ჰოლდეინი-პრისტლის მიხედვით, აირცვლის შესწავლა დუგლას-ჰოლდეინის მიხედვით), შექმნა აირცვლის გამოსაკვლევი აპარატი. პირველმა შეიმუშავა მეცნიერულად დასაბუთებული უსაფრთხო დეკომპრესიის რეჟიმი მყვინთავებისათვის, შეისწავლა ნახშირჟანგის ტოქსიკური მოქმედების მექანიზმი, დაამუშავა მაღლივი ფრენის ფიზიოლოგიური უზრუნველყოფის საკითხები, მაღაროელთა უსაფრთხოების ღონისძიებები და სხვა. იყო მექანისტური ტენდენციების მოწინააღმდეგე ფიზიოლოგიაში.
ვა-ბანკი

ვა-ბანკი — ტერმინი ბანქოს თამაშობებში, აღნიშნავს მოთამაშის მიერ თავის განკარგულებაში მყოფი მთელი ფულის ფსონად ჩადებას. ამ დროს დანარჩენი მოთამაშეები უნდა დასვან ვა-ბანკზე წასულ მოთამაშეზე ან არანაკლები თანხა, ან ხელი გაუშვან, რის შედეგადაც, მოგებულს მთელი თანხა ერგება, ხოლო დანარჩენი მოთამაშეები თავის ფსონებს კარგავენ. ტერმინი წარმოიშვა მე-18 – მე-19 საუკუნეებში პოპულარული ბანქოს თამაშიდან ფარაონი.

ყველაზე ხშირად ტერმინს იყენებენ შესიტყვებაში „ვა-ბანკზე წასვლა“, „ვა-ბანკზე თამაში“ და ა. შ. გადატანითი მნიშვნელობით აღნიშნავს მოქმედებას რომელიც დიდ რისკთან არის დაკავშირებული. ცნობილია, რომ ეს ტერმინი გამოყენებულ იქნა 1939 წელს გერინგის და ჰიტლერის საუბარში, რომელიც დიდი ბრიტანეთის მიერ ომის გამოცხადებას შეეხებოდა. გერინგმა ჰიტლერს ურჩია: „ჩვენ გვინდა გავრისკოთ“, რაზეც ჰიტლერმა უპასუხა: „მე მთელი ცხოვრებაა ვა-ბანკზე ვთამაშობ“.

პოკერში აქვს თავისი დასახელება — ოლ-ინი .
ვიოლეტა (ტელენოველა)

ვიოლეტა — არგენტინული ტელენოველა, გადაღებული ბუენოს-აირესში, -ის ლათინურ ამერიკული, ევროპული, შუა აღმოსავლეთური და აფრიკული ფილიალების, აგრეთვე კომპანიის - მიერ, 2012 წელს. ეს არის დისნეის ერთ-ერთი ყველაზე რეიტინგული სერიალი, რომელიც 3 სეზონისაგან შედგება. იგი ერთი ჩვეულებრივი გოგონას, ვიოლეტას სიყვარულზე და ინტერესებზეა. ვიოლეტა მარტოხელა და ნიჭიერი მოზარდი. იგი მრავალი წელი სახლიდან მოშორებით ცხოვრობდა და ახლა მშობლიურ ბუენოს-აირესში ბრუნდება, სადაც პოულობს თავის ახალ მოწოდებას, მეგობრებს და სიყვარულს.

პერსონაჟები
ვიოლეტა — მარტინა სტოესელი
ლუდმილა — მერსედეს ლამბრე
ლეონი — ხორხე ბლანკო
ტომასი — პაბლო ესპინოსა
ფრანჩესკა — ლოდოვიკა კომელო
კამილა — კანდელარია მოლფესე
ბროდვეი — სამუელ ნასიმიენტო
ანდრესი — ნიკოლას გარნიერი
ნატი — ალბა რიკო
მაქსი — ფაკუნდო გამბანდე
დიეგო — დიეგო დომინგესი
ფედერიკო — რუჯერო პასქუარელი
ანჟი — კლარა მარია ალონსო
ხერმანი — დიეგო რამოსი
ჯეიდი — ფლორენცია ბენიტეზი
პრისცილა — ფლორენცია ორტიზი
ოლგა — მირტა ვონსი
ჯერი — მაკარენა ნიგელი
ალექსი — დამიენ ლაურეტა
ლარა — ვალერია ბარონი
ვა-ბანკი (გადაცემა)

ვა-ბანკი — ქართული აზარტული ტელეგადაცემა, რომელიც რუსთავი 2-ის ეთერში გადიოდა 2008 წლის 11 ნოემბრიდან 2009 წლის 23 ივნისამდე და წარმოადგენდა ამერიკული გადაცემა -ის ქართულ ვერსიას. გადაცემას მიშა მშვილდაძე უძღვებოდა.

„ვა-ბანკში“ გამოყენებული მუსიკა, ისევე როგორც სხვა ატრიბუტები, ამერიკული ანალოგის მსგავსია. გადაცემაში წარმოდგენილია 26 მოდელი; თითოეულ მათგანს უჭირავს პორტფელი, რომელშიც დევს პრიზები 0.01 ლარიდან – 50 000 ლარამდე.

2009 წლის 3 თებერვალს ფეხბურთელებმა, რეზო და არჩილ არველაძეებმა მოიგეს პორტფელში არსებული უმაღლესი პრიზი.

პორტფელების ღირებულება
SEPIA (NGO)

(სტუდენტთა და აბიტურიენტთა ხელშეწყობის საერთაშორისო ასოციაცია — სახსა, , დაარსდა 2014 წლის 12 ნოემბერს, ქ. თბილისში) — ქართული არასამთავრობო ორგანიზაცია, რომლის მისიას წარმოადგენს სტუდენტთა და აბიტურიენტთა ხელშეწყობა , მათი მოტივაციის გაზრდა წარმატების მისაღწევად, ასევე მათი დახმარება მომავალი პროფესიის არჩევასა და დასაქმებაში. -ს სლოგანია - „უფრო მეტი, ვიდრე იცი“.

მისია
სტუდენტთა და აბიტურიენტთა ხელშეწყობა განათლების მიღების, პროფესიის არჩევის, კარიერის დაგეგმვისა და კარიერული განვითარების მიმართულებით, საერთაშორისო გამოცდილების გათვალისწინებით, ადგილობრივ საჭიროებებზე მორგებული ინსტრუმენტების გამოყენებით.

ხედვა
2023 წლისთვის ასოციაციას შექმნილი აქვს ქართულენოვანი ინსტრუმენტი, რომელიც ერთ ვებგვერდზე აგენერირებს ინფორმაციას სტუდენტთა და აბიტურიენტთათვის საჭირო საგანმანათლებლო და გასართობი რესურსების, სერვისებისა და აქტივობების შესახებ. 2025 წლისთვის ასოციაციას შექმნილი აქვს ქართულენოვანი ინსტრუმენტი, რომელიც ხელს უწყობს სტუდენტებსა და აბიტურიენტებში 21-ე საუკუნის უნარების განვითარებას.

მიზნები
სტუდენტთა და აბიტურიენტთა პროფესიული ორიენტაცია;
სტუდენტთა და აბიტურიენტთა მოტივირება;
ლექტორთა და მასწავლებელთა მოტივირება;
ასოციაციის წევრთა ხელშეწყობა დასაქმებაში ან/და კარიერულ წინსვლაში;
ასოციაციის წევრთა მოტივირება და ხელშეწყობა საკუთარი ბიზნესის წამოწყების ან თვითდასაქმების მიზნით;
სტუდენტთა და აბიტურიენტთა ინფორმირება/კონსულტირება;
სტუდენტთა და აბიტურიენტთა უფლებების დაცვის ხელშეწყობა.

საქმიანობა
ეწევა საგანმანათლებლო-შემეცნებით საქმიანობას როგორც უშუალოდ, ისე დისტანციური ფომით;
ეწევა სამეცნიერო, საგამომცემლო და მთარგმნელობით საქმიანობას;
ორგანიზებას უწევს მასტერ-კლასების, ტრენინგების, ლექცია-სემინარების, ვებინარებისა თუ სხვა აქტივობების გამართვას, როგორც საქართველოში, ისე საზღვარგარეთ;
თანამშრომლობს ადგილობრივ ან/და საერთაშორისო ორგანიზაციებთან, ადამიანებთან, სასწავლებლებთან, კომპანიებთან რომლებსაც სურვილი აქვთ ხელი შეუწყონ ასოციაციის მიზნების რეალიზებას;
ორგანიზებას უწევს მასტერ-კლასების, ტრენინგების, ლექცია-სემინარების, ვებინარებისა თუ სხვა აქტივობების გამართვას ლექტორ-მასწავლებელთათვის, სწავლების თანამედროვე და ეფექტური მეთოდებისა და ინსტრუმენტების შესახებ;
ქმნის ასოციაციის სტრუქტურულ ერთეულებს როგორც საქართველოს მთელ ტერიტორიაზე, ასვე მის ფარგლებს გარეთ;
ეწევა დამხმარე ხასიათის სამეწარმეო საქმიანობას, რომელიც არ ცვლის მისი, როგორც არასამეწარმეო იურიდიული პირის ხასიათს;
ახდენს ქონების დაგროვებას საქველმოქმედო, სოციალური, კულტურული, საგანმანათლებლო, სამეცნიერო-კვლევითი ან საზოგადოებრივად სასარგებლო სხვა საქმიანობის ხელშეწყობისათვის;
გასცემს გრანტს განსაკუთრებით გამორჩეული წევრების სწავლის დასაფინანსებლად;
ეწევა სხვა საქმიანობას, რომელიც არ არის აკრძალული მოქმედი კანონმდებლობით.

პროექტები
სტუდენტის ბლოგი - ..
ინტელექტუალური ბიზნეს ოლიმპიადა - .. ;
ჯობსი გეიტსის წარმატების პრინციპები - ვიდეო

რესურსები ინტერნეტში:
ოფიციალური საიტი - ..
ფეისბუკ გვერდი - • სტუდენტთა და აბიტურიენტთა ხელშეწყობის საერთაშორისო ასოციაცია
ჯონ ბერდონ სარდენსონ ჰოლდეინი

ჯონ ბერდონ სარდენსონ ჰოლდეინი (; დ. 5 ნოემბერი, 1892, ოქსფორდი, ინგლისი — გ. 1 დეკემბერი, 1964, ბჰუბანეშვარი, ორისის შტატი, ინდოეთი) — ინგლისელი ბიოლოგი, ლონდონის სამეფო საზოგადოების წევრი (1932), დიდი ბრიტანეთის კომპარტიის წევრი (1937) და პოლიტბიუროს წევრი (1942-1943), აღმასკომის პოლიტკომიტეტის წევრი (1943-1945). სსრკ მეცნიერებათა აკადემიის უცხოელი საპატიო წევრი (1942). ცნობილი ინგლისელი ფიზიოლოგის ჯონ სკოტ ჰოლდეინის შვილი.

ბიოგრაფია
1914 წელს დაამთავრა ოქსფორდის უნივერსიტეტი. ჰოლდეინის ძირითადი შრომები ეხება გენეტიკის, ბიოქიმიის, ბიომეტრიისა და მათემატიკური სტატისტიკის, აგრეთვე წყალქვეშა ფიზიოლოგიის საკითხებს. დაამუშავა გენის მოდელირებისა და მემკვიდრული ფაქტორების შეჭიდულობის მათემატიკური თეორია, მონაწილეობდა მათემატიკური, მოლეკულური და ბიოქიმიური გენეტიკის ჩამოყალიბებაში. მათემატიკურად დაასაბუთა ფერმენტული კატალიზის კინეტიკის თეორია („ენზიმები“, 1930). გამოიკვლია ბუნებრივი და ხელოვნური გადარჩევის რაოდენობრივი მხარე (ტემპი) და დაამტკიცა, რომ ევოლუციური ელემენტარული ერთეულია არა ინდივიდი, არამედ პოპულაცია („ევოლუციის ფაქტორები“, 1932). განსაზღვრა ადამიანის გენების მუტირების სიხშირე (1935), შემოიღო გენეტიკური ტვირთის ცნება (1937), გამოითვალა ატომური ბომბის აფეთქების შემთხვევაში ადამიანთა პოპულაციებში მუტაციების წარმოშობის ალბათობა (1947).
ლუდვიგ ჰოლბერგი

ლუდვიგ ჰოლბერგი (; დ. 3 დეკემბერი, 1684, ბერგენი, ნორვეგია — გ. 28 იანვარი, 1754, კოპენჰაგენი) — წარმოშობით ნორვეგიელი, დანიელი მწერალი. სკანდინავიის განმანათლებლობის გამოჩენილი მოღვაწე. ეყრდნობოდა მოლიერისა და იტალიური ნიღბების კომედიის ტრადიციებს, მაგრამ ტავის პიესებში წმინდა ეროვნული ხასიათი შეჰქონდა. აღსანიშნავია მისი იროიკომიკური პოემა პედერ პორსი (ტ. 1-4, 1719-1720, ჰანს მიკელსენის ფსევდონიმით), პიესები „ჟან დე ფრანსი“ (1722), „დონ რანუდო დე კოლიბრადოსი“, „11 ივნისი“, „იაკობ ფონ ტიბოე“, „ერაზმ მონტანუსი“ (ოთხივე 1723). სოციალურ-პოლიტიკური შეხედულებების გამო ჰოლბერგის მიერ დაარსებული თეატრის (1722) წარმოდგენები 1730 წელს აკრძალეს (აღდგა 1748 წელს).
The Trial (სიმღერა)

„ “ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში . სიმღერის ავტორები არიან როჯერ უოტერსი და ბობ ეზრინი. სამუშაო სახელწოდება იყო „ “.

სიუჟეტი
ალბომის პერსონაჟი პინკი მიიღებს გადაწყვეტილებას, საკუთარი თავი სასამართლოს წინაშე წარადგინოს. საკუთარ წარმოსახვაში ის დაიპირისპირებს მოსამართლეს, ბრალმდებელს, ყოფილ ცოლს და მასწავლებელს (დედა, რომელსაც იგი წარმოიდგენს, ცდილობს შვილის დაცვას). საბოლოოდ იგი თავად მიხვდება გარე სამყაროს წინ აგებული წარმოსახვითი კედლის მიერ მიყენებული ზიანის შესახებ, ამიტომ მოსამართლის სახელით გამოიტანს მისი დანგრევის განაჩენს.

მოსამართლე და ბრალმდებელი მღერიან მაღალი კლასის ბრიტანული აქცენტით, მასწავლებელი - შოტლანდიურით, ხოლო დედა - ჩრდილოეთ ინგლისური აქცენტით. მათი, ისევე, როგორც ყოფილი ცოლის ვოკალურ პარტიებს ალბომში ასრულებს როჯერ უოტერსი. 2010-2013 წლების სოლო ტურნეს ფარგლებში როჯერი ცოლის ვოკალურ პარტიას ფრანგული აქცენტით ასრულებდა.

ისევე, როგორც ფინალური „ “, ეს სიმღერაც გარე პირის პერსპექტივიდან არის მოთხრობილი, თუმცა ყველაფერი პინკის გონებაში ხდება. სიმღერის დასასრულს ჟღერს მეტაფორული კედლის დანგრევის ხმა.

როჯერ უოტერსი:

მოსამართლე მისი ისეთივე ნაწილია, როგორც დანარჩენები და ყოველივე, რაც ახსოვს. ყველაფერი ცოცხლობს მის ფიქრებში, ყველაფერი მისი მოგონებებია. საბოლოოდ, განაჩენია საკუთარი თავის იზოლირებიდან გამოყვანა, რაც სინამდვილეში კარგი რამ არის.

ფილმის ვერსია
ფილმში „პინკ ფლოიდი: კედელი“ კომპოზიციას ახლავს ანიმაციური ეპიზოდი, რომელიც თავდაპირველად მომზადდა 1980 წლის კონცერტებისთვის. ფილმში სიმღერის პერსონაჟები - მასწავლებელი, დედა და ცოლი, აგრეთვე პინკის მამა - ერთად ჩნდებიან მანამდეც, „ “-ის თანმხლებ კადრებში (არაანიმაციური პერსონაჟების სახით).

კომპოზიციის ბოლოს კედელი ინგრევა, თუმცა ალბომსა და ფილმში ხმოვანი ეფექტები განსხვავდება. თუკი ალბომში ნგრევა იწყება სასამართლოს დასასრულს, ფილმში მაყურებელი თავდაპირველად ხედავს ცარიელ კედელს. სრულ სიჩუმეს არღვევს მისი აფეთქება. კონცერტებზეც გიგანტური კედელი, რომელსაც პირველ განყოფილებაში ტექნიკური პერსონალი აშენებდა, ინგრეოდა.

როჯერ უოტერსის კონცერტები
ანიმაციური კადრები აგრეთვე გამოიყენეს უოტერსის 2010-2013 წლების ტურნეში, გიგანტურ კედელზე პროექციის სახით. კონცერტზე პერსონაჟებს განასახიერებდნენ:

ტიმ კარი - ბრალმდებელი
ტომას დოლბი - მასწავლებელი
უტე ლემპერი - ცოლი
მერიან ფეითფული - დედა
ალბერტ ფინი - მოსამართლე

2010-2013 წლების სამოყვარულო აუდიოჩანაწერების მიხედვით შეიმჩნევა, რომ უოტერსი სიმღერის შესრულებისას იყენებდა ფონოგრამას. საგულისხმოა, რომ იმავე ტურნეში, გარდა ჯერალდ სკარფის ტრადიციული ანიმაციური პროექციებისა, გამოიყენეს ერთი დამატებითი კომპიუტერული მოდელიც, რომელიც ჩნდებოდა კედლის პროექციის შემობრუნებისას.

პერსონალი
როჯერ უოტერსი — ვოკალი
ნიკ მეისონი - ბას-დოლი, თეფშები
დევიდ გილმორი - გიტარები, ბას-გიტარა
რიჩარდ რაიტი — ფორტეპიანო
ჰობოი

ჰობოი (<, სიტყვასიტყვით — „მაღალი ხე“) — ხის სასულე ენაკიანი მუსიკალური საკრავი. შეიქმნა საფრანგეთში საუკუნის ნახევარში. თანამედროვე ჰობოი წარმოადგენს ხის სწორ მილს, რომელიც შედგება ზედა და შუა მუხლებისა და სარქველისაგან. აქვს 25 ხვრელი, აქედან 24 დახშულია საქველებით. არსებობს ორგვარი სისტემის ჰობოი: გერმანული და ფრანგული. განსაკუთრებით გავრცელებულია ფრანგული. ჰობოის მნიშვნელოვანი ადგილი უჭირავს სიმფონიურ და საოპერო ორკესტრებში. იგი სოლო და საანსამბლო საკრავიცაა. ჰობოის ნაირსახეობებია ტენორის ჰობოი, ალტის ჰობოი ანუ ჰობოი დ'ამური და სხვა.
ჯონ ეტკინსონ ჰობსონი

ჯონ ეტკინსონ ჰობსონი (; დ. 6 ივლისი, 1858, დერბი — გ. 1 აპრილი, 1940, ლონდონი) — ინგლისელი ეკონომისტი და რეფორმისტი.

1887-1897 წლებში ოქსფორდისა და ლონდონის უნივერსიტეტებში კითხულობდა პოლიტეკონომიის კურსს. ჰობსონის ძირითადი შრომებია „თანამედროვე კაპიტალიზმის განვითარება“ (1894) და „იმპერიალიზმი“ (1902). ვ. ი. ლენინმა შრომაში „იმპერიალიზმი, როგორც კაპიტალიზმის უმაღლესი სტადია“ ჰობსონის იმპერიალიზმიდან გამოიყენა ფაქტობრივი მასალა და ზოგიერთი დასკვნა. ამასთან ერთად უარყო მისი მთლიანი კონცეფცია იმპერიალიზმის შესახებ.
ფერდინანდ ჰოდლერი

ფერდინანდ ჰოდლერი (; დ. 14 მარტი, 1853, ბერნი — გ. 19 მაისი, 1918, ჟენევა) — შვეიცარიელი ფერმწერი. მოდერნის სტილის ერთ-ერთი უდიდესი წარმომადგენელი.

1871–1876 წლებში სწავლობდა ჟენევაში ბარტელემი მენთან, უმთავრესად იქვე მუშაობდა. ცდილობდა მასშტაბურად აესახა „ზოგადსაკაცობრიო“ თემები, რაც ადამიანისა და ოსმოსის ერთმანეთთან შერწყმის იდეის განხორციელების საშუალებას მისცემდა. ჰოდლერის შემოქმედებიათვის დამახასიათებელია პლასტიკურობა, კოლორიტის ლაკონიური დეკორატიულობა („ღამე“ 1890, „დღე“ 1898–1900, „იენელი სტუდენტების გამოსვლა 1813“ 1908), ქმნიდა აგრეთვე პორტრეტებს, პეიზაჟებს.
ჰოკა-სიუ ენები

ჰოკა-სიუ ენები — ამერიკის ინდიელთა ენების ერთ-ერთი ოჯახი. ედუარდ სეპირის კლასიფიკაციით, ჰოკა-სიუ ენებში შედის ჰოკა (იანა, პომო, ჩიმარიკო, შასტა...), კოავილტეკი (ტონკავა, კოავილტეკი, კარანკავა...), იროკუა-კადო (სენეკა, ონეიდა, ონონდაგა, კადო...), სიუ, იუჩი, ტუნიკა, გალფი (მუსკოგი, ნატჩეზი...) და სხვა ენები. ჰოკა-სიუს ენები გრამატიკული წყობით პრეფიქსური ტიპის აგლუტინაციური ენებია. ზოგიერთი ენათმეცნიერის აზრით, ჰოკა-სიუს ენები ენათესავება ამერიკელ ინდიელთა სხვა ენობრივ ჯგუფებს და ვარაუდობენ, რომ ჰოკა და სიუ სხვადასხვა, დამოუკიდებელ ოჯახებს ქმნიან.
ჰოკეი

ჰოკეი — სპორტული გუნდური თამაში ჩოგნებით და ბურთით (ან შაიბით). თამაშის მიზანია ბურთი (შაიბა) ინდივიდუალური ტარებითა და გადაცემებით რაც შეიძლება მეტჯერ გაიტანონ მოწინააღმდეგის კარში. არსებობს ჰოკეის 3 ძირითადი სახეობა: 1. ყინულის ჰოკეი, ; 2. ჰოკეი ბურთით (ბენდი, — მოღუნული ჩოგანი); 3. ბალახის ჰოკეი (საკუთრივ ჰოკეი). თამაშობენ საგანგებოდ დახაზულ მოედნებზე: ბალახის ჰოკეის — ბალახის, სინთეთიკურ-საფარიან, გრუნტისა და სხვა მოედნებზე (91,4 მ 55 მ), შაიბიან ჰოკეის (51-61 მ 24-30 მ) და ბურთიან ჰოკეის (90-110 მ 50-65 მ) ყინულის მოედნებზე. ბურთიანი ჰოკეისა და ბალახის ჰოკეის გუნდში 11 მოთამაშეა (მეკარის ჩათვლით); ყინულის ჰოკეიში — 6 (შემადგენლობა პერიოდულად იცვლება მეკარის გარდა), თამაშის დრო შესაბამისად: 90 და 70 წთ-ია (1 შესვენება) და 60 წთ (ე. წ. სუფთა სათამაშო დრო, 2 შესვენება). ბურთის მასა: 58-62 გრ და 155-165 გრ, შაიბისა 156-170 გრ. ბურიანი და შაიბიანი ჰოკეის მოთამაშეთათვის სავალდებულოა სპეციალური დამცავი სპორტული ტანსაცმელი.

ბალახის ჰოკეი ცნობილია უძველესი დროიდან. თანამედროვე სახით გაჩნდა დიდ ბრიტანეთში საუკუნის შუა წლებში. საერთაშორისო ფედრაცია დაარსდა 1924 წელს. 1908 წლიდან შეტანილია ოლიმპიური თამაშების პროგრამაში. 1970 წლიდან იმართება ევროპის ჩემპიონატები, 1971 წლიდან — მსოფლიო ჩემპიონატები.

ბურთიანი ჰოკეი ევროპაში ცნობილია შუა საუკუნეებიდან. თანამედროვე სახით გაჩნდა დიდ ბრიტანეთში საუკუნის შუა წლებში. საუკუნის 50-იან წლებამდე არსებობდა მისი 2 სახეობა: დასავლეთ-ევროპული ჰოკეი — ბენდი და რუსული ბურთიანი ჰოკეი. საერთაშორისო ფედერაცია დაარსდა 1955 წელს, 1957 წლიდან იმართება მსოფლიო ჩემპიონატები.

ყინულის ჰოკეი თანამედროვე სახით გაჩნდა კანადაში საუკუნის 60-იან წლებში. 1908 წელს დაარსდა საერთაშორისო ლიგა, 1979 წელს — საერთაშორისო ფედერაცია. 1920 წლიდან ოლიმპიური თამაშების პროგრამაშია (1924 წლიდან ზამთრის ოლიმპიური თამაშებისა), 1910 წლიდან ტარდება ევროპის ჩემპიონატები, 1930 წლიდან — მსოფლიო ჩემპიონატები.
მარი ტუშე

მარი ტუშე (დ. 1549 — გ. 28 მარტი, 1638) — შარლ -ის ერთადერთი ოფიციალური სამეფო საყვარელი. დაიბადა ორლეანში ჰუგენოტი ჟან ტუშეს და მარი მათის ბურჟუაზიულ ოჯახში. 1573 წელს შარლ -ისგან გაუჩნდა ვაჟი, "სამეფო ნაბიჭვარი" შარლ დე ვალუა. შარლ -ის გარდაცვალების შემდეგ ანრი ვალუამ იკისრა მისი გაზრდა ხოლო მარი ტუშეს ახალი მონარქისგან პენსია დაენიშნა და სამეფო წრეში დარჩენის უფლება შეუნარჩუნდა. ტუშე მალევე ფრანსუა დე ბალზაკზე დაქორწინდა. მათ ჰყავდათ ქალიშვილი კატრინ დე ბალზაკი რომელიც დედისვე გზას გაჰყვა და ანრი -ის სამეფო საყვარელი გახდა. ტუშე პარიზში გარდაიცვალა.
საღმოსავანქი

საღმოსავანქი — მონასტერი სომხეთში. მდებარეობს არაგაწოტნის პროვინციის სოფელ საღმოსავანში.

ისევე როგორც ახლოს მდებარე ოვანავანქის ეკლესია მდებარეობს მდინარე ქასაღის ღრმა ხეობის პირზე. ოვანავანქიც და საღმოსავანქიც დააარსა აირარატის თავადმა ვაჩე ვაჩუტიანმა. ისინი განეკუთვნებიან ერთსა და იმავე ხუროთმოძღვრულ სტილს. ორივე ტაძარი ჯვარ-გუმბათოვანია. სატაძრო კომპლექსს რამდენიმე გუმბათი ამშვენებს.
ოვანავანქი

ოვანავანქი — მონასტერი სომხეთში. მდებარეობს არაგაწოტნის პროვინციის სოფელ ოჰანავანში.

ისევე როგორც ახლოს მდებარე საღმოსავანქის ეკლესია მდებარეობს მდინარე ქასაღის ღრმა ხეობის პირზე. ოვანავანქიც და საღმოსავანქიც დააარსა აირარატის თავადმა ვაჩე ვაჩუტიანმა. ისინი განეკუთვნებიან ერთსა და იმავე ხუროთმოძღვრულ სტილს. ორივე ტაძარი ჯვარ-გუმბათოვანია. სატაძრო კომპლექსს რამდენიმე გუმბათი ამშვენებს.

სამონასტრო კომპლექსის შემადგენლობაში შედის:
სურბ-გრიგორის ბაზილიკა — საუკუნე.
სურბ-კარაპეტი — 1216-1221 წწ.
გავიტი — საუკუნე.

ტაძრის სამხრეთი კედელი დაინგრა 1919 წლის მიწისძვრის შედეგად. 1970-1990 წლებში მნიშვნელოვანი რეკონსტრუქცია განიცადა, რომლის შედეგადაც აღადგინეს დანგრეული ელემენტები. ასევე დღემდე შემონახულია - საუკუნეების ციხესიმაგრის კედლები და კოშკი. ასევე ძველი სასაფლაო.
სამეფო საყვარელი

სამეფო საყვარელი — მეფის ან მისი მემკვიდრის ოფიციალური საყვარელი. ზოგ სამეფო საყვარელს საკმაოდ დიდი ძალაუფლებაც ჰქონდა. მსგავსი ძალაუფლების მქონე საყვარლები ცნობილნი იყვნენ როგორც "სამეფო ტახტის უკანა მდებარე ძალა". სამეფო საყვარლებისგან შობილი შვილები არ ითვლებოდნენ ტახტის მემკვიდრეებად, მათ ეწოდებოდათ "სამეფო ნაბიჭვრები". ყველაზე ცნობილ სამეფო საყვარლად მადამ დე პომპადური ითვლება.
მადამ დე პომპადური

ჟანა ანტუანეტა პუასონი მარკიზა დე პომპადური ცნობილი როგორც მადამ დე პომპადური (დ. 29 დეკემბერი, 1721 — გ. 15 აპრილი 1764) — ლუი -ის ცნობილი სამეფო საყვარელი 1745 წლიდან მის გარდაცვალებამდე. იგი მართავდა მეფის განრიგს და იყო მისი მრჩეველი, რაც ფრანგულ სამეფო კარზე კრიტიკის საგნად იქცა, რამაც მას ბევრი მტერი გაუჩინა. პომპადურმა მონარქისგან მისთვის და მისი ნათესავებისათვის თავადური წოდება და სტატუსიც მოიპოვა. იგი პატრონობდა არქიტექტურასა და დეკორატიულ ხელოვნებას, განსაკუთრებით კი უყვარდა ფაიფური. აქტიურად უჭერდა მხარს ფილოსოფიასა და განმანათლებლობას. განსაკუთრებულ ყურადღებას იჩენდა ვოლტერის მიმართ. სწყალობდა დომენიკ ვივან დენონს. იგი ფრანგული სიამაყის ერთ-ერთი თვალსაჩინო სიმბოლოა. გარდაიცვალა ტუბერკულოზით.
ტარიელ მკლავაძის მკვლელობის საქმე

ტარიელ მკლავაძის მკვლელობის საქმე — 1925 წლის ქართული საბჭოთა ფილმი, გადაღებული რეჟისორ ივანე პერესტიანის მიერ ეგნატე ნინოშვილის ნაწარმოების მიხედვით.

როლებში
ნატო ვაჩნაძე —
კოტე მიქაბერიძე — სპირიდონ მცირიშვილი
მიხეილ კალატოზიშვილი — მედუქნე

გადაღება
სცენარისტმა შალვა დადიანმა შეცვალა ნინოშვილისეული თხრობის ქარგა და სცენარი პერსონაჟების მოგონებებზე, ე.წ. ფლეშბეკებზე ააგო, რაც უცხო იყო იმდროინდელ ქართულ კინოში. პერესტიანმა აქცენტი გააკეთა მსხვილ ხედებზე, მონტაჟურ ცვლებზე და დეტალიზაციის მეშვეობით შესანიშნავ ეფექტს მიაღწია. მშვენივრად იყო ნაჩვენები ყოფითი დეტალები, იმდროინდელი პროვინციული ქალაქი და სოფელი, ქეიფები, ცეკვა ხანჯლური და ხორუმი. ფილმის ავტორებმა მნიშვნელოვანი ფუნქცია დააკისრეს ტიტრებს, რომელთა მეშვეობით გადმოსცემდნენ ცალკეული გმირის ვინაობას, ხასიათს, საქმისადმი დამოკიდებულებას.